《奉和圣制送张说赴集贤院学士赐宴赋得虚字》
唐代·徐坚

崇文德化洽，新殿集贤初。庸菲参高选，首滥承明庐。

殊私光辅弼，荣送列簪裾。座引中厨馔，杯锡上尊馀。

翠叶浓丹苑，晴空卷碧虚。忝同文史地，愿草登封书。

作者简介：徐坚（660年-729年），字元固，浙江长兴人。以文行于世，唐玄宗朝重臣。少举进士，累授太学。初官为参军，多次升迁，深得玄宗信任，奉敕修撰《则天实录》、《初学记》等书籍。历官至太子左庶子、秘书监、左散骑常侍、崇文馆学士、集贤院学士。与刘知几等同修《三教珠英》、《则天实录》。卒，赠太子少保，谥曰文。著有《大隐传》、辑有《初学记》传于世。坚与父齐聃俱以词学著闻。坚长姑徐惠为太宗充容，次姑为高宗婕妤，并有文藻。议者以为“方之汉世班氏”。